Diari Oficial de la Generalitat Valenciana


Sumari del DOGV 8093, del 27-07-2017 (2017/6945)

ACORD de 21 de juliol de 2017, del Consell, pel qual s'aproven els pressupostos per a 2017 de l'Agència de Prevenció i Lluita contra el Frau i la Corrupció de la Comunitat Valenciana, com a partida independent en els pressupostos de les Corts.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8093

Data del DOGV
:   27-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6945


Data del document
:   21-07-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 21 de juliol de 2017, del Consell, pel qual s'aproven els pressupostos per a 2017 de l'Agència de Prevenció i Lluita contra el Frau i la Corrupció de la Comunitat Valenciana, com a partida independent en els pressupostos de les Corts. [2017/6945]  
Per mitjà de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, es crea la mencionada agència, adscrita a les Corts, i configurada com una entitat de dret públic, amb personalitat jurídica pròpia.  
D'acord amb el que preveu l'article 30 de l'esmentada Llei 11/2016, la dotació econòmica necessària per al funcionament de l'agència constituirà una partida independent en els pressupostos de les Corts. Indicant a l'efecte que la direcció de l'Agència elaborarà i aprovarà el projecte i ho remetrà a la Mesa de les Corts als efectes oportuns, perquè siga integrat amb la deguda independència en el projecte de Pressupostos de la Generalitat.  
Que a aquest efecte s'ha habilitat la corresponent estructura orgànicofuncional en els Pressupostos de la Generalitat, donant d'alta el corresponent programa pressupostari 111.00 Prevenció i Lluita contra el Frau, dins de la secció pressupostària corresponent a les Corts.  
  
Que amb data 25 de maig de 2017, pel Ple de les Corts, va ser triat el director de l'Agència.  
Amb data 12 de juliol d'enguany s'ha remés per al Mesa de les Corts el projecte de pressupostos de l'Agència per a l'exercici 2017, que d'acord amb la documentació remesa per l'Agència ascendirà a 1.500.000 euros.  
El pressupost de l'entitat, atesa la seua naturalesa jurídica, s'articula a través de les corresponents línies de transferències, tant corrents com de capital.  
A aquests efectes, en la disposició transitòria quarta de la Llei 14/2016, de 30 de desembre, de Pressupostos de la Generalitat per a l'exercici 2017, es va incloure una autorització específica, a favor del Consell, en ordre a l'aprovació dels pressupostos d'entitats amb anterioritat a la seua efectiva posada en marxa.  
Per tot això, a proposta del conseller d'Hisenda i Model Econòmic, i amb la deliberació prèvia del Consell, en la reunió de 21 de juliol de 2017,  
  
  
ACORDA  
  
Primer  
Aprovar el pressupost de l'Agència de Prevenció i Lluita contra el Frau i la Corrupció de la Comunitat Valenciana per a l'exercici 2017, per un import de 1.500.000 euros, amb el detall de les fitxes pressupostàries que s'inclouen en l'annex d'aquest acord.  
  
Segon  
El pressupost de l'Agència quedara integrat en qualitat de partida independent en els pressupostos dels Corts a través del programa pressupostari 111.00 Prevenció i Lluita contra el Frau.  
  
València, 24 de juliol de 2017  
  
La consellera secretària  
MÓNICA OLTRA JARQUE